

**ПРАВИЛНИК ЗА АНГАЖИРАЊЕ НА НАДВОРЕШНИ ЕКСПЕРТИ ЗА ПОТРЕБИТЕ НА ДРЖАВНАТА КОМИСИЈА ЗА СПРЕЧУВАЊЕ НА КОРУПЦИЈА**

**СКОПЈЕ**

**Февруари , 2020 ГОДИНА**

Врз основа на член 15(1), член 17 и член 28 од Законот за спречување на корупција и судир на интереси ( „Службен весник на РМ“ бр.12/19), претседателот на Државната комисија за спречување на корупцијата, донесе

**ПРАВИЛНИК ЗА АНГАЖИРАЊЕ НА НАДВОРЕШНИ ЕКСПЕРТИ ЗА ПОТРЕБИТЕ НА ДРЖАВНАТА КОМИСИЈА ЗА СПРЕЧУВАЊЕ НА КОРУПЦИЈА**

**Член 1**

Со овој правилник се регулира ангажирањето на надворешни експерти за потребите на Државната комисија за спречување на корупција ( во понатамошниот текст: ДКСК)

**Член 2**

За своите потреби Државната комисија за спречување на корупцијата може да користи изработка на надворешна експертиза од физички или правни лица за извршувањето на задачите и надлежностите на комисијата.

 За вршење на анализи од областа на спречување корупција, судир на интереси, финансирање на политички партии и изборни кампањи, проверка на имотна состојба, ризици од корупција, лобисти, јавни набавки, злоупотреби на финансиско работење, ДКСК може да ангажира стручен работник од Република Северна Македонија или од странство, со долгогодишно искуство и признати достигнувања во наведените области.

Член 3

 Потребите за услугите од членот 2 на овој правилник ги определува Државната комисија спречување на корупција за што носи соодветна одлука.

Член 4

 Услугите од членот 2 на овој правилник ќе се користат врз основа на договор кој ќе се склучува на одреден период во зависност од потребата на соодветната услуга кој е во прилог на овој Правилник.

Член 5

 Во договорот од членот 4 на овој Правилник, поконкретно се прецизираат обврските на давателот на услугата ( соработникот).

Член 6

 За извршената работа давателот на услугата има право на надоместок кој го утврдува Државната комисија за спречување на корупција, а е составен дел од договорот од член 4 од овој Правилник.

 Утврдувањето на висината на надоместокот за извршените услуги од страна на надворешниот експерт од член на овој Правилник се утврдува врз основа на природата, видот и обемот на бараните активности како и рокот во кој треба да бидат извршени.

Член 7

Овој Правилник ќе се применува од денот на донесувањето.

|  |
| --- |
| **ДРЖАВНА КОМИСИЈА** |
| **ЗА СПРЕЧУВАЊЕ НА КОРУПЦИЈАТА** |
|  |
|  |

Врз основа на член 28 од Законот за спречување на корупција и судир на интереси („Службен весник на РМ“ бр.12/19), и Правилникот за ангажирање на надворешни експерти за потребните на Државната комисија за спречување на корупција, на ­­­­­--.--.2020 година, се склучува:

**ДОГОВОР**

**за ангажирање на надворешен соработник**

1.\_\_\_\_\_\_\_\_\_\_\_\_, Претседател на Државната комисија за спречување на корупција, во натамошниот текст: корисник на ангажманот и

2.\_\_\_\_\_\_\_\_\_\_\_, во натамошниот текст: надворешен соработник.

I. **ПРЕДМЕТ НА ДОГОВОРОТ**

**Член 1**

Предмет на договорот е ангажирање на надворешен соработник за потребите на Државната комисија за спречување на корупцијата.

Надворешниот соработник е должен да изврши \_\_\_\_\_\_\_\_\_\_\_\_\_\_\_\_\_.

II.**ВРЕМЕ НА ИСПОЛНУВАЊЕ НА ДОГОВОРОТ**

Член 2

Ангажманот на надворешниот соработник во членот 1 од овој договор ќе се врши во периодот од \_\_.\_\_.\_\_\_\_\_ до \_\_.\_\_.\_\_\_\_ година, по претходна согласност од двете договорни страни.

III.**ОБВРСКИ НА НАДВОРЕШНИОТ СОРАБОТНИК**

Член 3

**-**

**-**

**-**

**-**

**- да потпише Изјава за доверливост и непристрасност.**

Член 4

Покрај активностите од членот 3 од овој договор, надворешниот соработник презема и други активности кои според корисникот на ангажманот се неопходни за исполнување на предметот на договорот утврден во членот 1 од договорот.

Член 5

Корисникот на ангажманот се обврзува на надворешниот соработник да му обезбеди услови за работа, пристап до потребната документација како и надоместок во висина од \_\_\_\_\_\_ ден утврден согласно Одлуката број \_\_\_\_\_\_ од \_\_\_\_\_ г на Државата комисија за спречување на корупција.

Исплата на надоместокот од ставот 1 од овој член се врши по доставувањето на експертизата.

IV. **КОРИСТЕЊЕ НА ЕКСПЕРТИЗАТА**

Член 6

Надворешниот соработник задолжен за вршење експертиза од член 1 од овој договор не смее да ги открие, објави или да ги споделува со трети лица податоците или информациите кои ги добил или со кое се запознал во рамки и во врска со извршувањето на својата работа.

Експертизата подготвена од надворешниот соработник за потребите на Државната комисија за спречување на корупција е сопственост на Државната комисија и може да се објави на нејзината веб страницата или на друг начин да се достави до јавност само од страна на Државната комисија.

V. **ЗАВРШНИ И ОПШТИ ОДРЕДБИ**

Член 7

Договорот се склучува за периодот утврден во членот 2 на овој договор.

Договорот може да биде раскинат спогодбено, доколку за тоа се согласат двете договорни страни.

Секоја од договорните страни може еднострано да го раскине договорот доколку другата страна не ги почитува одредбите од овој договор во рок од \_\_\_\_ дена.

Во случај на непочитување на обврските предвидени во овој договор се поведува спор пред надлежен орган.

**НАДВОРЕШЕН СОРАБОТНИК** **ДРЖАВНА КОМИСИЈА ЗА**

 **СПРЕЧУВАЊЕ НА КОРУПЦИЈАТА**

 **Претседател,**